ריקו נאסטי חשפה לראשונה את שם האלבום, "Nightmare Vacation" בראיון למגזין "Coveteur", בספטמבר 2019, מבלי לציין אם זה יהיה מיקסטייפ או אלבום. באוקטובר 2019, אמרה נאסטי בראיון למגזין "Complex" שהאלבום אמור היה לצאת בשנה הזו, אך היא דחתה זאת "בגלל גורמים שהיא לא חושפת במפורש". במקום זאת, בשנת 2019 הוציאה נאסטי את המיקסטייפ "Anger Management", בשיתוף עם המפיק המוזיקלי קני ביטס, וכן שורה של כמה סינגלים שאינם מתוך אלבום על מנת "להחזיק את מעריציה". בראיון ל-NME, הסבירה נאסטי על הזמן שהושקע במהלך היצירה, והספק העצמי שהוא גורם לה, ואמרה, "עשיתי את "Anger Management" תוך שבוע. יצרתי את "Nasty" (2018) ו-"Sugar Trap" (2017) תוך כשלושה חודשים. עשיתי את "Tales Of Tacobella" (2019) תוך חודש [...] הכנתי את האלבום הזה ["Nightmare Vacation"] בשנה. אני מקווה שאני לא אחת מהאנשים שעשו אותו מושלם יתר על המידה והסירו את מה שהמעריצים נהנו ממנו".
נאסטי הכריזה רשמית על האלבום ב-13 באוגוסט 2020, לצד הוצאת הסינגל הראשון ממנו, "iPhone". בהמשך, הוציאה נאסטי לוח איפור כשיתוף פעולה עם Il Makiage, ומאוחר יותר אישרה כי שמות הגוונים יהיו שמות הרצועות באלבום. במכתב שהופנה למעריציה, הסבירה נאסטי ששם הפרויקט היא אוקסימורון מטאפורי: "[...] הבינו שכל מה שאתם רוצים תוכלו להשיג! אבל דעו שיהיה טוב ורע עם הכל. בגלל זה, האלבום נקרא "Nightmare Vacation". לפעמים הדברים שאתה רוצה הם לא הדברים שאתה צריך". בספטמבר 2020, חשפה כי האלבום מוכן לצאת בקרוב. בריאיון ל-"Complex", אמה נאסטי כי האלבום עתיד לצאת בעונת ליל כל הקדושים, דבר שאושר בעיתון לוס אנג'לס טיימס מאוחר יותר, כ-30 באוקטובר 2020. עם זאת, בתחילת נובמבר 2020, הודיעה נאסטי כי תאריך יציאת האלבום הרשמי הוא ב-4 בדצמבר 2020. בהודעה זו, נחשפה גם עטיפת האלבום. מאוחר יותר, פרסמה נאסטי טריילר ויזואלי לאלבום, ובתחילת דצמבר, חשפה את רשימת הרצועות.
הרכב.
"Nightmare Vacation" הוא אלבום היפ הופ המושפע ממגוון אלמנטים מוזיקליים כגון טראפ, נו-מטאל, פאנק ופאנק ראפ, אימו, באבלגאם פופ, הייפרפופ, R&amp;B עכשווי, ואלקטרוני. מבחינה מוזיקלית, קיאן-סיאן וויליאמס מ-"NME" תיאר את האלבום בפשטות כ"שוגר טראפ [ז'אנר] על סטרואידים".
ריקו נאסטי עצמה תיארה את האלבום כ"גרסה מפותחת יותר של "Sugar Trap" [המיקסטייפ הראשון שלה, משנת 2016], כי הוא טוב ורע", וציינה שבניגוד לרוב הרפרטואר הקיים שלה, "אין בזה רוק. זו אווירה. זה גורם לך להרגיש טוב, גורם לך להרגיש מאושר". על הרעיון שמאחורי האלבום והנוכחות המוזיקלית שלו, היא אמרה: ""Nightmare Vacation" היא החוויה הטובה והגרועה ביותר שלך. במקרה שלי, זו מוזיקה. [...] האלבום מתנגן על הצלילים הסופר אגרסיביים האלה, יחד עם הצורות המלודיות האלה". בראיון ל-"Dazed", אמרה נאסטי כי האלבום "אינו מבוסס על אסתטיקה אחת", וכי האלבום כולל "קול אחר" שפיתחה, שאינו ראפ או רוק. היא המשיכה: "זה נשמע טבעי. זה ממש אש. אני שמחה שנעלתי את עצמי באולפן ולא ויתרתי על זה".
פרסום וקידום.
סינגלים.
ב-13 באוגוסט 2020 הוציאה נאסטי את "iPhone" כסינגל המוביל של האלבום, לצד וידאו קליפ משלו. ב-17 בספטמבר 2020 יצא הסינגל השני, "Own It", גם כן לצד קליפ. הסינגל השלישי, "Don't Like Me", פורסם ב-22 באוקטובר 2020. הסינגל הרביעי, "" יצא ב-11 בנובמבר 2020, יחד עם הווידאו קליפ שלו. הסינגל החמישי מתוך האלבום, "STFU", פורסם במקביל ליציאת האלבום, ב-4 בדצמבר 2020.
שירים אחרים.
השיר "Smack a Bitch" פורסם ב-13 בינואר 2018, והפך ל"סינגל הפריצה" של נאסטי. שנתיים לאחר מכן, נכנס השיר לאלבום כרצועת בונוס. הרמיקס לשיר, בהשתתפות הראפריות האמריקאיות ppcocaine, רובי רוז וסוקיהאנה משמש כרצועה האחרונה באלבום.
הופעות חיות.
נאסטי עשתה את הופעת הבכורה שלה בטלוויזיה כשביצעה את "", בתוכנית הלילה של ג'ימי פאלון, בינואר 2021.
ביקורות.
עם יציאתו, זכה "Nightmare Vacation" לשבחים ממבקרי מוזיקה. ב-"Metacritic", שמעניקה דירוג מתוך שקלול ביקורות שונות של מבקרי מוזיקה, קיבל האלבום ציון ממוצע של 80 מתוך 100, בהתבסס על 12 ביקורות, כאשר רובן נחשבו לחיוביות. ב-"", זכה האלבום לציון של 7.4 מתוך 10, בהתבסס על הערכתם של מספר מבקרים. בטרם יציאתו, ציינו לוס אנג'לס טיימס ו-Uproxx את "Nightmare Vacation" כאחד האלבומים המצופים ביותר שלהם בסתיו 2020.
דומיניק היילי מ-"Loud and Quiet" תיאר את האלבום כ"קצר, אגרסיבי וכפני-פנים כמו הקלטה של סליפנוט", מה ש"משאיר אותך בתחושה שזה יכול להיות האלבום שבסופו של דבר יבסס את נאסטי כאחת מהטובות והחיוניות ביותר לסצנת הראפ הנוכחית". קנדס מקדאפי מ-"Paste" העניקה לאלבום ציון של 8.4 וכתבה שריקו נאסטי "מלהטטת באכזריות ובכיף" באלבום. רוברט קזנדג'יאן, כותב במגזין "Clash", תיאר את האלבום גם כ"קרבי, מעצים ומהנה ללא בושה". המבקרים מטעם הגרדיאון ו-"The Line of Best Fit" הסכימו שהאלבום הוא הפרויקט "הכי מופרע" ו"הכי נאסטי" שלה עד כה. קיאן-סיאן וויליאמס מ-"NME" כתבה כי נאסטי מעבירה "תרבות וצליל נוסטלגיים תוך הפקה מודרנית וסוערת", וכי אלבום אולפן הבכורה שלה "מגבש ​​את מעמדה ככישרון ייחודי". אלי ווטסון מ-"DIY" סיכמה באמירה: "נושכת ושוחקת בדרכים הטובות ביותר, "Nightmare Vacation" גורם לאמנית לעמוד על ההייפ שמקיף אותה במשך שנים, ולעלות עליו פי עשרה. הוא ילעס אותך וירק. אתה תאהב כל דקה בו".
מבקרי המוזיקה מהאובזרבר והגרדיאן כתבו ביקורות פחות חיוביות על האלבום. שניהם הסבירו כיצד המוזיקה של נאסטי, למרות ייחודה ורעננותה, לא חוותה התקדמות סגנונית כלשהי מהרפרטואר הקיים שלה, אלא "קיפאון".
הצלחה מסחרית.
ביומיים הראשונים לאחר צאתו, "Nightmare Vacation" היה לאלבום השני הכי מושמע בשבועו הראשון בספוטיפיי ארצות הברית, והאלבום העשירי המושמע ביותר בשבועו הראשון בספוטיפיי העולמי. למרות הצלחתה בפלטפורמה זו, האלבום לא נכנס למצעד הבילבורד 200, אם כי הגיע למקום הראשון במצעד אלבומי ה-Heatseekers.
שיקום נשימתי
שיקום נשימתי (באנגלית: respiratory rehabilitation, מכונה גם שיקום ריאתי) הוא הליך שיקומי, הכולל ניהול ותחזוקה בריאותית של אנשים הסובלים ממחלות נשימה כרוניות עם תסמינים נשימתיים או עם ירידה בתפקוד הנשימתי למרות הטיפול הרפואי. שיקום נשימתי מוגדר על ידי אגודת החזה האמריקאית והאגודה הנשימתית האירופאית כטיפול מבוסס ראיות, רב תחומי ומקיף לחולים עם מחלות נשימתיות כרוניות עם תסמינים וירידה בתפקוד היומיומי.
בין המצבים הבריאותיים בהן משמש הליך שיקום נשימתי כהליך טיפולי מקובל כוללים מחלת ריאות חסימתית כרונית (COPD), סרקואידוזיס, פיברוזיס ריאתי אידיופתי (IPF) וסיסטיק פיברוזיס. תהליך השיקום הנשימתי מתמקד בדרך כלל במספר היבטים של התאוששות המטופל ויכולות לכלול טיפול תרופתי, אימון גופני, אימון נשימתי, חינוך אודות מחלת הריאות של המטופל וכיצד לנהל אותה, ייעוץ תזונתי ותמיכה רגשית. הליך השיקום הריאתי משתנה בהתאם למטופל ועשוי להתבצע במסגרת אשפוז, טיפול חוץ, משרד הרופא או בית המטופל. פעילות גופנית היא המרכיב העיקרי בתוכניות שיקום נשימתי. אף על פי שאימון גופני אינו משפר באופן ישיר את תפקוד הריאות, הוא גורם למספר הסתגלויות פיזיולוגית לפעילות הגופנית שעשויות לסייע. בעת בניית תוכנית לשיקום נשימתי נכללים שלושה סוגים בסיסיים של תרגילים גופניים, אימון גופני, תרגילי התנגדות וחיזוק ותרגילי מתיחות וגמישות. אימון אירובי נוטה לשפר את יכולתו של הגוף להשתמש בחמצן על ידי הפחתת קצב הלב ולחץ הדם. תרגילי חיזוק והתנגדות יכולים לסייע בבניית הכוח של שרירי הנשימה. תרגילי מתיחות וגמישות כמו יוגה ופילאטיס יכולים לשפר את תהליך תיאום הנשימה. מכיוון שפעילות גופנית יכולה לעורר קוצר נשימה, חשוב לבנות את רמת הפעילות הגופנית כך שהיא תתבצע בהדרגה ובהשגחת אנשי מקצוע בתחום הבריאות.